Συζήτηση:Ορθόδοξες χριστιανικές αδελφότητες

message: "Αρχίδαμος: δε θα το κάνουμε ερωταποκρίσεις-αυτή είναι η κριτική."
Αυτά τα λένε όσοι φοβούνται το διάλογο, ευαρεστούνται στη φίμωση και μιλούν χωρίς έρευνα. Θα κάνω μια επεξεργασία... Rhodion 13:48, 22 Ιανουαρίου 2007 (UTC)
replies: text: Άσε τους δεκάρικους και 1. μην αναστρέφεις, όταν έχουν γίνει και άλλες επεξεργασίες άσχετες με αυτό που σε ενοχλεί (βικιλίνκια κλπ.), απλώς διάγραψε ή πρόσθεσε ό,τι θέλεις στο υπάρχον κείμενο και 2. εκφράσεις όπως «Άλλοι (ποιοι;) ενίστανται ότι η Παράδοση της Ορθοδοξίας μπορεί σε ειδικές περιπτώσεις (ποιες;) να τέμνεται και να γεννάται νέα Παράδοση δίπλα στην παλιά (γιατί δε γίνεται αυτό π.χ. με τον γάμο των ομοφυλοφίλων ή με τις γυναίκες ιερείς;), αποκρούοντας έτσι τη θεώρηση της Παράδοσης ως μιμητικό αποτέλεσμα» και «Έλλειψη αντικειμενικότητας ωστόσο προσδίδει στην κριτική ορισμένων (ποιων;) η τάση να γενικεύουν τα παραπάνω στοιχεία κριτικής και να τα αποδίδουν σε όλες τις αδελφότητες, ασχέτως ιστορίας, έργου και σύνθεσης» τις οποίες διαρκώς επαναφέρεις, αποτελούν ξύλινη γλώσσα κενή περιεχομένου και δεν προσθέτουν τίποτα στο κείμενο. Θα μας πει τώρα ο Σωτήρας για τομή και ανανέωση της παράδοσης!!!!! Και η κριτική αφορά προφανώς τις δύο μεγαλύτερες αδελφότητες, τον Σωτήρα και τη Ζωή για τις οποίες και υπάρχει σχετική βιβλιογραφία. Καλό είναι να είναι γενική η κριτική, δε θα πάμε να ασχοληθούμε α λα Τριανταφυλλόπουλος αν στη μια αδελφότητα υπήρχε το ένα σκάνδαλο και στην άλλη το άλλο.--Αρχίδαμοςμίλα μου 14:17, 22 Ιανουαρίου 2007 (UTC)
1. Καταρχάς, τώρα δεν έκανα αναστροφή.
2. Έπειτα, δεν ξέρω τι επαφή έχεις με τη θεολογία, αλλά εν προκειμένω πρόκειται για εκκλησιολογία. Τι θέλεις; Να κάνουμε τη Βικιπαίδεια panel θεολογικού διαλόγου; Αν ναι, να σου παραθέσω από πού τα βγάζω όλα αυτά. Γιατί, κι εγώ, αγαπητέ, έχω κάνει την έρευνά μου στο θέμα και λέω αυτά που λέω. Για την "τομή και ανανέωση της παράδοσης" μπορείς να διαβάσεις το link με το παρατιθέμενο άρθρο του Μεσογαίας...
3. Για να είναι ακριβώς "γενική η κριτική", δεν πρέπει να σβήσεις το "Έλλειψη αντικειμενικότητας ωστόσο προσδίδει στην κριτική ορισμένων (τη δική σας εννοώ) η τάση να γενικεύουν τα παραπάνω στοιχεία κριτικής και να τα αποδίδουν σε όλες τις αδελφότητες, ασχέτως ιστορίας, έργου και σύνθεσης»
4. Ας το συζητήσουμε κι ας μην αρχίσουμε τις αλληλοαναστροφές, κατά το "Δυο γάιδαροι μαλώνανε σε ξένο αχυρώνα" Rhodion 14:27, 22 Ιανουαρίου 2007 (UTC)
Συμφωνώ, αν και δεν έχω πολλά να συζητήσω (δε με πολυενδιαφέρει το θέμα, απλά αυτά που γράφονται να στέκουν κάπως). Πολύ ωραία η αναφορά στο άρθρο του Μεσογαίας. Το έβαλα παραπομπή και τώρα στέκει καλύτερα η φράση αυτή για την ανανέωση της παράδοσης. Δεν υπάρχει όμως δική μας (ποιοι είμαστε εμείς;) κριτική, η δική μας γνώμη δεν ενδιαφέρει κανέναν. Η κριτική που έχω εγώ υπ' όψιν μου (του Γιανναρά) αναφέρεται συγκεκριμένα στη Ζωή και λίγο και στον Σωτήρα, όχι σε όλες τις αδελφότητες. Απλά αυτές είναι οι μεγαλύτερες. Αν πιάσουμε και τον Σταυρό του Καντιώτη και όλες τις άλλες τις μικρότερες, αυτές είτε είναι στο ίδιο μοντέλο βασισμένες, οπότε ισχύει και για εκεί η κριτική, είτε είναι άλλο πράγμα και δε μας ενδιαφέρει σε αυτό το άρθρο.--Αρχίδαμοςμίλα μου 14:50, 22 Ιανουαρίου 2007 (UTC)
Κατ' αρχάς, όταν λέω "δική σας" εννοώ "δική σου". Έπειτα, ο τίτλος του άρθρου είναι γενικός: "Ορθόδοξες Χριστιανικές Αδελφότητες". Αν δεν είναι γενική και η κριτική, τότε να μεταφέρουμε την κριτική στις σελίδες του Σωτήρα και της Ζωής. Συμφωνείς; Αλλά, αν ξέρεις, γιατί η παραπομπή δε μου εμφανίζει τη σελίδα; 89.210.38.165 14:56, 22 Ιανουαρίου 2007 (UTC)
C' est moi. Rhodion 14:57, 22 Ιανουαρίου 2007 (UTC)

text: Είχα ξεχάσει να βάλω από κάτω το <references />, τώρα εμφανίζεται. Η κριτική ξαναλέω δεν είναι δική μου (αν ήταν δική μου θα τα έχωνε πιο χοντρά!). Θα πρότεινα να μείνει εδώ, γιατί οι αδελφότητες/οργανώσεις έχουν ενδιαφέρον ως φαινόμενο, όχι η καθεμιά μόνη της. Τις δεκαετίες 60-70 έλυναν και έδεναν και εξέλεγαν μητροπολίτες. Και η κριτική είναι στο φαινόμενο, όπως εκπροσωπήθηκε από τις δύο μεγαλύτερες. Ο Σωτήρ ούτως ή άλλως είναι παρακλάδι της Ζωής που αυτονομήθηκε, το concept το ίδιο είναι. Ποιες έχεις εσύ κατά νου ότι τις παίρνει η μπάλα άδικα;--Αρχίδαμοςμίλα μου 15:08, 22 Ιανουαρίου 2007 (UTC)
Το λάθος που κάνουμε πολύ συχνά είναι ότι εστιάζουμε σε δύο αδελφότητες, τη στιγμή που οι αδελφότητες όχι μόνο αποτελούν ένα μεγάλο ιστορικό φαινόμενο, αλλά έχουν και μία τρομερή ποικιλομορφία στην παρούσα χρονική περίοδο. Η "Οσία Ξένη" της Θεσσαλονίκης, που αποφυλακίζει ανθρώπους, αδελφότητα είναι, όπως και ο Ονήσιμος. Η Ορθόδοξη Χριστιανική Ομάδα Έβρου, που έχει το site athos.gr, αδελφότητα είναι, όπως και η Ορθόδοξη Χριστιανική Ομάδα Στρατωνίου. Το ίδιο και η Πανελλήνια Ένωση Φίλων των Πολυτέκνων, η Παγκόσμια Ένωση Ορθοδόξων Νεολαιών Syndesmos και τόσες άλλες. Αν νομίζεις, να χωρίσουμε ενότητα "Αδελφότητες με αφιερωμένα μέλη" με ειδικό περιεχόμενο και να γράψουμε εκεί πέρα ξεχωριστή κριτική. Με τις παρούσες γενικότητες, αδικούμε όλες τις αδελφότητες. Rhodion 15:46, 22 Ιανουαρίου 2007 (UTC)
Δε δίνουν μόνο οι προτεστάντες βάρος στη σεξουαλική καθαρότητα. Για να μην πούμε ότι σήμερα ούτε στη σεξουαλική καθαρότητα δίνουν βάρος, ούτε στο φαίνεσθαι. Rhodion 07:42, 31 Μαΐου 2007 (UTC)

message: Ευσεβισμός/πιετισμός = θρησκευτικό κίνημα των διαμαρτυρομένων, που δίδασκε ότι ο ευσεβής βίος και η φιλανθρωπία είναι ανώτερα από τη δογματική πίστη (σύμφωνα με το Λεξικό της κοινής νεοελληνικής).
Αυτό δε γνωρίζω να τεκμηριώνεται από κάποιο έντυπο ή άλλη επίσημη πηγή των οργανώσεων. Οι αδελφότητες έχουν εκτυπώσει τόσο ψυχωφελή όσο και δογματικά βιβλία. Γι' αυτό θα προβώ σε αφαίρεση της κατηγορίας περί πιετισμού, μέχρι να βρεθεί κάποιος με τεκμήρια αυτού του πνεύματος, που θα την ξαναπροσθέσει με παραπομπές. Ευχαριστώ. [[Χρήστης:Rhodion|Rhodion]] 15:38, 4 Ιουνίου 2007 (UTC)
Επειδή μού φάνηκε παράλογο να χρησιμοποιείται η μαρτυρία του κ. Γιανναρά, ο οποίος άφησε τις αδελφότητες πριν 40-45 χρόνια και το βιβλίο του, το οποίο εκδόθηκε πριν από 20 χρόνια, για να υποστηρίζονται πράγματα που δήθεν συμβαίνουν εν έτει 2008, μετέφερα τα ρήματα της τελευταίας παραγράφου της κριτικής σε χρόνο παρατατικό. Δεν έχω διαβάσει το βιβλίο του κ. Γιανναρά. Παρακαλώ, όποιον το έχει, να συμπληρώσει στην πρόταση την περίοδο στην οποία αναφέρεται αυτό το βιβλίο. Νομίζω ότι αναφέρεται στα προ της μεταπολίτευσης χρόνια. Ευχαριστώ. [[Χρήστης:Rhodion|Rhodion]] 15:06, 2 Φεβρουαρίου 2008 (UTC)
Έβαλα τις πηγές σε χρονολογική σειρά, γιατί πιστεύω ότι έτσι διαφαίνεται και η διαχρονική πλευρά του θέματος. Επίσης, προσέθεσα μία πηγή και έθεσα σε όλες τις πηγές, πρώτα τον τίτλο και μετά το συγγραφέα. [[Χρήστης:Rhodion|Rhodion]] 15:21, 2 Φεβρουαρίου 2008 (UTC)

message: Κατά την διάρκεια αρκετών αυτόματων ελέγχων ο ακόλουθος εξωτερικός σύνδεσμος βρέθηκε να είναι μη διαθέσιμος. Παρακαλούμε ελέγξτε αν ο σύνδεσμος είναι πράγματι νεκρός και διορθώστε τον ή αφαιρέστε τον σε αυτή την περίπτωση!
* http://www.tanea.gr/Article.aspx?d=19980512&nid=4015243
** In Ορθόδοξες χριστιανικές αδελφότητες on 2009-07-27 16:48:41, 404 Not Found
** In Ορθόδοξες χριστιανικές αδελφότητες on 2009-08-11 14:25:29, 404 Not Found
--Gerakibot 14:25, 11 Αυγούστου 2009 (UTC)
thread_title:  Νεκρός σύνδεσμος 

message: Κατά την διάρκεια αρκετών αυτόματων ελέγχων ο ακόλουθος εξωτερικός σύνδεσμος βρέθηκε να είναι μη διαθέσιμος. Παρακαλούμε ελέγξτε αν ο σύνδεσμος είναι πράγματι νεκρός και διορθώστε τον ή αφαιρέστε τον σε αυτή την περίπτωση!
* http://www.xfd.gr/678721D9.el.aspx (archive)
** In Ορθόδοξες χριστιανικές αδελφότητες on 2009-07-27 16:48:44, 404 Not Found
** In Ορθόδοξες χριστιανικές αδελφότητες on 2009-08-11 14:25:32, 404 Not Found
Η ιστοσελίδα έχει αποθηκευτεί από το Internet Archive. Παρακαλούμε να λάβετε υπόψη να βάλετε σύνδεσμο προς μια αντίστοιχη αρχειοθετημένη έκδοση: . --Gerakibot 14:26, 11 Αυγούστου 2009 (UTC)
thread_title:  Νεκρός σύνδεσμος 2 

message: Στις γνωστές σύγχρονες αδελφότητες (ιστορικά στοιχεία) καλό θα ήταν να προστεθεί και η ΟΡΘΟΔΟΞΟΣ ΧΡΙΣΤΙΑΝΙΚΗ ΓΩΝΙΑ (www.gonia.gr) Αναφορά:  79.131.67.149 18:59, 31 Οκτωβρίου 2015 (UTC)
thread_title:  Σχόλιο 31-10-2015

message: Η παράγραφος αυτή δεν ταιριάζει στο λήμμα για την ιστορία των Αδελφοτήτων για τους εξής λόγους:
# αφορά αποκλειστικά την Αδελφότητα Θεολόγων "Η Ζωή", που στην περίοδο που αναφέρεται (1967-1974) δεν ήταν καν η μεγαλύτερη Ορθόδοξη Αδελφότητα,
# οι αναφορές για τον Αρχιεπίσκοπο Ιερώνυμο Α΄ είναι ανακριβείς. Ο Ιερώνυμος εξελέγη παρά τις επιθυμίες της Χούντας, η οποία προτιμούσε το Μητροπολίτη Καστοριάς Δωρόθεο. Αυτό το έχουν δηλώσει τόσο ο Παττακός όσο και ο παρών στην εκλογή βασιλικός επίτροπος (διορισμένος επί δημοκρατικών κυβερνήσεων) Μάρκος Σιώτης,
# ο Τσιριντάνης ΔΕΝ ήταν μέλος της Αδελφότητα "Ζωή",
# οι εκλεγέντες κατά τη Χούντα των Συνταγματαρχών (και εκπεσόντες κατά τη Χούντα του Ιωαννίδη) Μητροπολίτες δεν ήταν στην πλειονότητά τους μέλη της "Ζωής".
# Επίσης, είναι χαρακτηριστικό ότι οι "χουντικοί" υποτίθεται Μητροπολίτες, που καρατομήθηκαν το 1974, αποκαταστάθηκαν αργότερα (όσοι ζούσαν) με το Ν. 1951/1991. 
Η παράγραφος ήταν προβληματική στο σύνολό της με πηγή στο μεγαλύτερο μέρος της την Εφημερίδα των Συντακτών (!) και πρέπει να ξαναγραφτεί. Rhodion (συζήτηση) 07:05, 22 Απριλίου 2017 (UTC)
1.Δεν είναι αναγκαίο να αποτελούσε τη μεγαλύτερη αδελφότητα για να αναφερθεί
2.Ισχύει ότι ο Ιερώνυμος Α΄ ήταν εκλεκτός των ανακτόρων και συνεργάστηκε άψογα με τη Χούντα
3-4.διορθώθηκαν
5. Μπορεί να αποκαταστάθηκαν (όσοι επέζησαν και δέχτηκαν) αλλά αυτό δεν αλλάζει το ότι είχαν εκλεγεί από αντικανονική Αριστίνδην Σύνοδο.
Georgios86 (συζήτηση) 22:17, 6 Μαΐου 2017 (UTC)
Πολύ προσχηματική συζήτηση κάνετε. Τι ακριβώς σημαίνει "συνεργάτης της Ζωής" και γιατί αν ήταν "συνεργάτης" θεωρείται ότι εκφράζει τη "Ζωή" ή πολλώ μάλλον τις "Ορθόδοξες χριστιανικές αδελφότητες" για να αναφέρετε σε αυτό το άρθρο; Επίσης, σε ποιες ακριβώς "αδελφότητες" ήταν μέλη οι εκλεγέντες Μητροπολίτες; Rhodion (συζήτηση) 18:39, 31 Μαΐου 2017 (UTC)
thread_title:  Συνέργειες με τη Χούντα των Συνταγματαρχών